Podrobné pravidlá spotrebiteľskej súťaže

1. Predmetom týchto Pravidiel spotrebiteľskej súťaže je úprava podmienok a priebehu spotrebiteľskej súťaže s názvom *„SÚŤAŽ CBA“* vyhlásenej obchodnou spoločnosťou CBA SK, a.s. so sídlom Tatranská 303, 017 01 Považská Bystrica, Slovenská republika, IČO: 36045217, zapísanou v Obchodnom registri Okresného súdu Trenčín Oddiel: Sa, Vložka číslo 10264/R (ďalej len „Organizátor“). V skrátených verziách môžu byť tieto Pravidlá uvedené aj v marketingových a informačných materiáloch Organizátora.
2. Podrobné pravidlá stanovujú podmienky účasti v súťaži, získanie a odovzdanie výhry v súťaži, a popisujú práva a povinnosti súťažiacich ako aj zabezpečenie ochrany osobných údajov v zmysle aktuálnej právnej úpravy pre oblasť ochrany osobných údajov.
3. Súťaž je organizovaná ako propagačná súťaž v zmysle § 3 ods. 5 zákona č. 171/2005 Z. z. o hazardných hrách a zmene a doplnení niektorých zákonov v znení neskorších predpisov a nie je hazardnou hrou.
4. Trvanie súťaže:

Súťaž je realizovaná na území Slovenskej republiky v sieti predajní označených logom CBA, v termíne od 09.01.2023 do 18.01.2023*.*

Podrobné pravidlá sú po celú dobu súťaže zverejnené na www.cbask.sk a facebook „CBA Potraviny“.

1. Účasť v súťaži:

Súťaže sa môže zúčastniť ktorákoľvek fyzická osoba s trvalým pobytom na území Slovenskej republiky. Osoby mladšie ako 18 rokov musia byť zastúpené svojím zákonným zástupcom.

Súťažiaci svojou účasťou v súťaži vyhlasujú, že:

a) súhlasia s podmienkami súťaže uvedenými v tomto štatúte;

b) svoju účasť v súťaži budú uskutočňovať vo vlastnom mene a na vlastný účet;

c) súhlasia so spracúvaním poskytnutých osobných údajov pre účely účasti v súťaži;

d) v prípade výhry súhlasia so zverejnením poskytnutých osobných údajov v zmysle podmienok súťaže.

1. Podmienky súťaže:

Každý zákazník predajní označených logom CBA, ktorý v čase od 09.01.2023 do 18.01.2023 zakúpi tovar v hodnote minimálne 7 €, v ktorom bude minimálne 1 výrobok s logom CBA (resp. CUKO, Fresh Garden, Freshness, Frizanto, Gurmino, Milkin, Naša Starká, Od nášho mäsiara, Sneky), bude zaradený do žrebovania, ak na zadnú stranu pokladničného bloku napíše svoje meno, presnú adresu, telefón a pokladničný blok v označenej obálke „SÚŤAŽ CBA“ do 19.01.2023 doručí na adresu CBA SK, a.s., Tatranská 303, 017 01 Považská Bystrica. Každý účastník sa môže do súťaže zapojiť viacnásobne.

Súťažné produkty nebudú špeciálne označené a vzťahuje sa na produkty aktuálne dostupné v predajni.

1. Výhry:

1x kartón bieleho + kartón červeného vína v hodnote menej ako 350 €,

1x ročná spotreba kávy (60 kg kávy) v hodnote viac ako 350 € (bližšie informácie poskytne obchodný partner pri odovzdaní),

1x darčekový kôš zábavných cukroviniek v hodnote menej ako 350 €,

1x vitamínový balíček v hodnote menej ako 350 €,

1x obchodné balenie toaletného papiera + obchodné balenie kuchynských utierok v hodnote menej ako 350 €,

1x balenie cukroviniek v hodnote menej ako 350 €.

*Výherca je povinný poskytnutú výhru v hodnote prevyšujúcej 350,00 € zdaniť ako ostatný príjem v zmysle § 8 ods. 1 písm. i) zákona č. 595/2003 o dani z príjmov v znení neskorších predpisov.*

*V zmysle § 32 ods. 1 daňové priznanie za zdaňovacie obdobie je povinný podať daňovník, ak v danom období dosiahol príjmy presahujúce 50% sumy podľa § 11 ods. 2 písm. a) zákona č. 595/2003 o dani z príjmov v znení neskorších predpisov.*

*Výhry nie je možné následne vymieňať ani za ne žiadať peňažné plnenie.*

*Vymáhanie účasti v súťaži alebo súťažných výhier súdnou cestou je vylúčené.*

1. Žrebovanie:

Žrebovanie sa uskutoční 27.01.2023 – zo všetkých platných pokladničných dokladov doručených Organizátorovi do 19.01.2023, vrátane, v priestoroch Organizátora a za účasti zástupcov Organizátora poverených žrebovaním. **Organizátor si vyhradzuje právo zmeniť termín žrebovania.** Výsledky súťaže, ktoré budú Organizátorom a/alebo tretími osobami podieľajúcich sa na zabezpečení súťaže zverejnené v súlade s týmito pravidlami, sú konečné, bez možnosti odvolania. Súťažiaci berú na vedomie, že nemôžu požadovať ceny vo vyššej hodnote alebo vo väčšom množstve, ako určí Organizátor a nie sú oprávnení požadovať vyplatenie výhry vo finančnej hotovosti zodpovedajúcej cene výhry. Výherca bude o výhre oboznámený formou výhernej listiny, ktorá bude zverejnená na web stránke www.cbask.sk do 31.01.2023.

Odovzdanie a prevzatie každej výhry potvrdí výherca podpísaním preberacieho protokolu v okamihu jej prevzatia. V prípade, ak do 28.02.2024 výherca neprevezme výhernú cenu, prepadáva táto v prospech Organizátora, ktorý rozhodne o jej ďalšom použití. Výherca v takomto prípade stráca možnosť výhru prevziať. Výherca nemá nárok požadovať od Organizátora namiesto výhry akékoľvek ďalšie plnenia, resp. inú protihodnotu alebo náhradu finančnej alebo nefinančnej povahy.

Výhra je neprenosná a patrí výlučne výhercovi. V prípade, ak si výherca nemôže výhru prevziať, nárok na výhru mu zaniká a výherca nemá nárok na žiadnu kompenzáciu. Výherca nie je oprávnený ustanoviť za seba náhradníka.

Organizátor nezodpovedá za skutočnosť, že súťažiacim/výhercom budú uvedené nesprávne kontaktné údaje alebo dôjde k zmene týchto údajov, a z tohto dôvodu nebude možné príslušného súťažiaceho kontaktovať.

Organizátor bude výhercu kontaktovať a poskytne mu špecifikáciu vydania výhry. Ak si to charakter výhry vyžaduje, výherca je povinný poskytnúť súčinnosť pri  
preberaní alebo uplatnení výhry. Organizátor nezodpovedá za vady doručenia výhry vzniknuté pri doručovaní. Organizátor si vyhradzuje právo zmeny spôsobu doručenia výhier.

V prípade, ak výhry do súťaže venuje obchodný partner, alebo sú výhercom doručované prostredníctvom kuriérskej spoločnosti, výherca berie na vedomie, že jeho osobné údaje budú poskytnuté obchodnému partnerovi alebo kuriérskej spoločnosti za účelom identifikácie výhercu pre odovzdanie výhry. Poskytnuté budú tieto osobné údaje: meno, priezvisko, adresa, telefónne číslo, e-mailová adresa, prípadne ďalšie podľa typu alebo charakteru výhry. Identifikačné údaje sú poskytnuté v elektronickej forme a obchodný partner alebo kuriérska spoločnosť s nimi  
môžu nakladať výlučne za účelom identifikácie výhercu pre odovzdanie výhry a v zmysle všeobecného nariadenia o ochrane údajov. S našimi obchodnými partnermi máme uzatvorené zmluvy o spracúvaní osobných údajov a sú viazaní prijať primerané bezpečnostné, technické a organizačné opatrenia.

1. Vylúčenie zo súťaže:

V prípade podozrenia, že súťažiaci dosiahol svoju výhru v súťaži podvodným jednaním alebo jednaním, ktoré je v rozpore s dobrými mravmi spôsobilé ovplyvniť výsledky tejto súťaže, bude súťažiaci vylúčený, pričom jeho nárok na výhru tým zaniká. Kópia pokladničného bločku vytlačená priamo z pokladne nebude akceptovaná. Ak sa Organizátor dozvie, že výherca pre účely súťaže poskytol nepravdivé údaje alebo informácie, Organizátor je oprávnený vylúčiť takéhoto výhercu zo súťaže, pričom jeho nárok na výhru tým zaniká.

1. Osobné údaje:

Účasťou v súťaži vyjadruje súťažiaci v súlade so zákonom č. 18/2018 Z.z. o ochrane osobných údajov v znení neskorších predpisov („ZOOÚ“) súhlas so spracovaním osobných údajov za účelom vyhodnotenia súťaže a ďalšieho marketingového spracovania v rozsahu meno a priezvisko, telefónne číslo, e-mailová adresa a poštová adresa, pre účely účasti v súťaži (najmä vyhodnotenie, žrebovanie, oznámenie výsledkov súťaže, a to aj prostredníctvom zverejnenia mena, priezviska a mesta na webovej stránke Organizátora a/alebo tretích osôb podieľajúcich sa na zabezpečení súťaže, odovzdaní výhier výhercom a overovaní výhercov Organizátorom a/alebo tretími osobami podieľajúcich sa na zabezpečení súťaže), ako aj na marketingové účely, a zároveň s poskytnutím a sprístupnením osobných údajov tretím osobám podieľajúcich sa na zabezpečení súťaže, na dobu do vysporiadania všetkých práv a povinností vyplývajúcich zo súťaže a max. po dobu 6 mesiacov odo dňa začiatku realizácie súťaže bez finančnej náhrady. Svojou účasťou v súťaži súťažiaci automaticky poskytne súhlas so spracovaním a zverejnením osobných údajov pre účely súťaže a udeľuje súťažiaci Organizátorovi ako dotknutá osoba svoj dobrovoľný a výslovný súhlas so spracúvaním svojich osobných údajov v zmysle §13 ods. 1 písm. a) zákona č.18/2018 Z.z. o ochrane osobných údajov a o zmene a doplnení niektorých zákonov (ďalej len „Zákon“) a čl. 6 ods. 1 písm. a) nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“).Poskytnuté osobné údaje súťažiaceho na základe súhlasu bude Organizátor evidovať max. po dobu 6 mesiacov odo dňa začiatku realizácie súťaže. Súťažiaci zodpovedá za to, že poskytnuté osobné údaje sú správne, úplné, aktuálne a pravdivé. Tento súhlas môže súťažiaci kedykoľvek písomne odvolať, a to písomnou formou prostredníctvom emailu [cba@cbask.sk](mailto:cba@cbask.sk), alebo formou prípisu zaslaného na adresu sídla Organizátora. Odvolanie súhlasu so spracovaním osobných údajov je účinné okamihom doručenia Organizátorovi a nemá vplyv na zákonnosť spracúvania osobných údajov založeného na súhlase pred jeho odvolaním. Súťažiaci zároveň vyjadruje súhlas, aby tieto osobné údaje boli spracovávané aj prostredníctvom tretích osôb poverených zabezpečením, prevádzkou a správou tejto súťaže. Odvolanie súhlasu má za následok vylúčenie súťažiaceho z ďalšej účasti v súťaži. Svojou účasťou v súťaži vyjadruje účastník súhlas s jej pravidlami. Účastník súťaže je v zmysle § 21 ZOOÚ oprávnený od Organizátora požadovať v zrozumiteľnej forme informácie o spracúvaní osobných údajov v informačnom systéme. Účastník súťaže má právo na opravu alebo likvidáciu svojich nesprávnych, neúplných alebo neaktuálnych osobných údajov, ktoré sú predmetom spracúvania, právo na likvidáciu osobných údajov, ktorých účel spracúvania sa skončil a právo na likvidáciu osobných údajov, ktoré sú predmetom spracúvania, ak došlo k porušeniu zákona. Informačné povinnosti vyplývajúce Organizátorovi z § 19 ZOOÚ sú splnené uverejnením potrebných údajov v sídle Organizátora.

1. Zodpovednosť Organizátora

Na výhry v súťaži nie je právny nárok. V zmysle ustanovenia § 845 zákona č. 40/1964 Zb. Občiansky zákonník v znení neskorších predpisov („OZ“), výhry nemožno vymáhať, a to ani prostredníctvom súdu. Organizátor nehradí účastníkom súťaže žiadne náklady, ktoré im vznikli alebo vzniknú v súvislosti s ich účasťou v súťaži, resp. s výhrou v súťaži a/alebo jej prevzatím. Organizátor súťaže nezodpovedá za žiadne škody vzniknuté v súvislosti s nesprávnymi údajmi poskytnutými účastníkom súťaže, alebo v súvislosti s neuplatnením, nevyzdvihnutím, neprijatím, zrieknutím sa, resp. nevyužitím výhry. Organizátor súťaže nenesie žiadnu zodpovednosť ani za chyby výhier a prípadné škody vzniknuté v súvislosti s užívaním výhier.

1. Záverečné ustanovenia

Organizátor si vyhradzuje právo rozhodovať o všetkých otázkach týkajúcich sa tejto súťaže podľa vlastného uváženia. Organizátor si vyhradzuje právo jednostranne meniť alebo úplne nahradiť tieto Podrobné pravidlá spotrebiteľskej súťaže novými podmienkami resp. pravidlami; zmeny alebo nové podmienky resp. pravidlá tejto súťaže budú zverejnené na webovej stránke Organizátora. Organizátor si vyhradzuje právo zmeniť počet a druh výhier poskytnutých do súťaže. Organizátor si tiež vyhradzuje právo súťaž zrušiť. Ustanovenia týchto pravidiel, priebeh súťaže a vyhodnotenie jej výsledkov sa riadia príslušnými ustanoveniami OZ. Vzťahy vzniknuté medzi súťažiacim a Organizátorom sa riadia týmito pravidlami a právnymi predpismi platnými na území Slovenskej republiky.

Tieto podrobné podmienky súťaží vstupujú do platnosti 01.01.2023.